કામનવેલ્થ એટલે સહિયારું, ન તારું કે ન મારું, આપણા સૌનું, કામનવેલ્થ પાછળ બ્રિટિશરોની ખરાબ મંશા હતી. કામનવેલ્થ દ્વારા એમણે એવો સંદેશો આપવા માગ્યો કે બધા દેશોની મિલકત સહિયારી છે, એટલે કે એક દેશ દ્વારા બીજા દેશની સંપત્તિનો ઉપયોગ થઈ શકે. કામનવેલ્થ દ્વારા બ્રિટિશરોએ આડકતરી રીતે એ સાબિત કર્યું કે અમે બીજા દેશની સંપત્તિ વાપરી શકીએ છીએ. આ નિયમ દ્વારા એ સાબિત થયું કે બ્રિટન તેના ગુલામ દેશોમાંથી જે સંપત્તિ લૂંટી લાવ્યું છે તેને પાછી આપવા તે બાધ્ય નથી. એક અંદાજ મુજબ બ્રિટિશરો માત્ર ભારતમાંથી 10 ટ્રિલિયન ડાલરની સંપત્તિ લૂંટી ગયા છે. અહીં વિચાર કરવા જેવો પ્રશ્ર્ન એ છે કે જો આ બ્રિટિશરોએ માત્ર ભારતને આટલું લૂંટ્યું હોય તો બાકીના 53 દેશોમાંથી (જે ગુલામ હતા) તેમણે કેટલું લૂંટ્યું હશે. અને હવે બ્રિટન તે સંપત્તિ પાછી આપવા બાધ્ય પણ નથી!